18.4.2008 Den Europæiske Unions Tidende L 108/29 KOMMISSIONENS AFGØRELSE af 31. marts 2008 om iværksættelse af en undersøgelse vedrørende beskyttelsen af foreningsfriheden og organisationsfriheden i El Salvador, jf. artikel 18, stk. 2, i Rådets forordning (EF) nr. 980/2005 (2008/316/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 980/2005 af 27. juni 2005 om anvendelse af et arrangement med generelle toldpræferencer (!), særlig artikel 18, stk. 2, efter konsultationer med Udvalget for Generelle Præferencer, og ud fra følgende betragtninger: (1), Kommissionen har modtaget oplysninger om, at El Salva- dors højesteret i sin afgørelse af 28. oktober 2007 i sag 63-2007 og 69-2007 har fastslået, at visse bestemmelser i Den Internationale Arbejdsorganisations konvention nr. 87 om foreningsfrihed og beskyttelse af retten til at organisere sig er i strid med artikel 47 i El Salvadors forfatning. (2) — Artikel 16, stk. 2, i forordning (EF) nr. 980/2005 giver mulighed for midlertidig tilbagetrækning af den særlige ansporende ordning, som er omhandlet i afdeling 2 i kapitel II i nævnte forordning, navnlig hvis de nationale retsforskrifter ikke længere indbefatter de i bilag III til forordningen opførte konventioner, der er ratificeret i henhold til kravene i artikel 9, stk. 1 og 2, eller hvis disse retsforskrifter ikke er effektivt gennemført. Waf 30.6.2005, s. 1. Senest ændret ved forordning (EF) nr. 55/2008 (EUT L 20 af 24.1.2008, s. 1). (3) — Den Internationale Arbejdsorganisations konvention nr. 87 om foreningsfrihed og beskyttelse af retten til at organisere sig er opført i punkt 14 i del A i bilag III til forordning (EF) nr. 980/2005. (49 Kommissionen har foretaget en foreløbig undersøgelse af afgørelsen truffet af El Salvadors højesteret i sag 63-2007 og 69-2007 og har fastslået, at det er nødvendigt yder- ligere at undersøge retsvirkningerne af denne afgørelse for at afgøre, om der er grundlag for en midlertidig tilbagetrækning af den særlige ansporende ordning. Kommissionen skønner således, at der er tilstrækkeligt grundlag for en undersøgelse. (5) — Der blev afholdt konsultationer med Udvalget for Gene- relle Præferencer den 3. marts 2008 — TRUFFET FØLGENDE AFGØRELSE: Eneste artikel Kommissionen iværksætter en undersøgelse med henblik på at fastslå, om de nationale retsforskrifter i Republikken El Salvador ikke længere indbefatter Den Internationale Arbejdsorganisa- tions konvention nr. 87 om foreningsfrihed og beskyttelse af retten til at organisere sig, eller om disse retsforskrifter ikke er effektivt gennemført. Udfærdiget i Bruxelles, den 31. marts 2008. På Kommissionens vegne Peter MANDELSON Medlem af Kommissionen